Monien tilapäisten ja lievien oireiden hoitoon voi käyttää ilman reseptiä saatavia lääkkeitä. Niitä kutsutaan itsehoitolääkkeiksi ja niitä saa vain apteekista. Apteekin henkilökunta opastaa itsehoidon ongelmissa ja arvioi tarvetta hakeutua lääkäriin. Itsehoitolääkkeitä ostaessasi kannattaa apteekissa kertoa säännöllisessä käytössä olevista lääkkeistä ja muista valmisteista sekä todetuista sairauksista, jotta farmaseutti pystyy valitsemaan juuri sinulle sopivan tuotteen.